
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 485 


21 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός Διοικητικού Συμβουλίου της ΜΟΝΑΔΑΣ 
ΟΡΓΑΝΩΣΗΣ ΤΗΣ ΔΙΑΧΕΙΡΙΣΗΣ ΤΟΥ ΚΟΙΝΟΤΙΚΟΥ 

ΠΛΑΙΣΟΥΣΤΗΡΙΞΗΣ (Μ.Ο.Δ.). 1 

Καθορισμός ανωτάτου ορίου έκδοσης εγγυητικών επι¬ 
στολών από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΝΟ¬ 
ΜΟΥ ΤΡΙΚΑΛΩΝ ΣΥΝ.ΠΕ. 2 

Συγκρότηση του Εθνικού Συμβουλίου Διαπίστευσης 
και του Διοικητικού Συμβουλίου της Ανώνυμης 

Εταιρείας Εθνικό Σύστημα Διαπίστευσης. 3 

Καθορισμός αποδοχών αποκλειστικών αδελφών νο¬ 
σοκόμων όλης της χώρας. 4 

Καθορισμός αποδοχών και όρων εργασίας των Ραδιο- 
τηλεφωνητών, εκφωνητών και χειριστών των Σταθ¬ 
μών Βάσεως Ραδιοταξί Ελλάδας. 5 


Καθορισμός των όρων αμοιβής και εργασίας των δεν¬ 
δροανθοκηπουρών που απασχολούνται στα πόσης 
φύσεως Νομικά Πρόσωπα Ιδιωτικού Δικαίου (Ιδρύ¬ 
ματα, Οργανισμούς, Σωματεία. Συλλόγους, Ενώ¬ 
σεις, κ.λ.π.) μη κερδοσκοπικού χαρακτήρα. 6 

Καθορισμός των όρων αμοιβής και εργασίας των Πτυ- 
χιούχων Τεχνικών Τριτοβάθμιας Εκπαίδευσης και 
των μη Πτυχιούχων Τεχνικών Μηχανημάτων Ιατρι¬ 
κής Τεχνολογίας στα Ν.Π.Ι.Δ. μη κερδοσκοπικού 


χαρακτήρα. 7 

Καθορισμός αποδοχών προσωπικού Ιπποφορβείων 
όλης της χώρας. 8 


ΑΠΟΦΑΣΕΙ Σ 

Αριθ. 25495/ΔΙΟΕ 213 (1) 

Διορισμός Διοικητικού Συμβουλίου της ΜΟΝΑΔΑΣ ΟΡΓΑ¬ 
ΝΩΣΗΣ ΤΗΣ ΔΙΑΧΕΙΡΙΣΗΣ ΤΟΥ ΚΟΙΝΟΤΙΚΟΥ 
ΠΛΑΙΣΟΥ ΣΤΗΡΙΞΗΣ (Μ.Ο.Δ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 7 παρ. 1 και 2 και 9 παρ. 2 «Άρθρο τρίτο» 
του Ν. 2372/96 «Σύσταση φορέων για την επιτάχυνση της 


αναπτυξιακής διαδικασίας και άλλες διατάξεις (ΦΕΚ 
29/Τ.Α/1996). 

β) Του άρθρου 27 του Ν. 2081/1992 (ΦΕΚ 154/Τ.Α/ 
10.9.1992) «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις» όπως τροποποιήθηκε με το άρθρο 1 παρ. 201 
του Ν.2469/1997 (ΦΕΚ 38/Τ.Α/1997) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

γ) Του άρθρου 18 παρ. 3 του Ν. 2860/2000 (ΦΕΚ 251/ 
Τ.Α/14.11.2000) «Διαχείριση, παρακολούθηση και έλεγ¬ 
χος του Κ. Π. Σ. και άλλες διατάξεις». 

δ) Του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/Τ.Α/14.7.2000). 

ε) Του Π .Δ. 81 /2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών (ΦΕΚ 57/Τ.Α/21.3.2002). 

2. Την 37610/31.10.2001 κοινή υπουργική απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων του Υφυπουργού Εθνικής 
Οικονομίας Χρήστου Πάχτα» (ΦΕΚ 1485/Τ.Β/31.10.2001). 

3. Το 4/22.6.2001 πρακτικό της ετήσιας Τακτικής Γενι¬ 
κής Συνέλευσης των μετόχων της ΜΟΔ Α.Ε. (ΦΕΚ. 111 
00/τ.Α.Ε,/13.12.2001), αποφασίζουμε: 

I.- Διορίζουμε το εννεαμελές Διοικητικό Συμβούλιο της 
Μονάδας Οργάνωσης της Διαχείρισης του Κοινοτικού 
Πλαισίου Στήριξης (ΜΟΔ), ως εξής: 

Παπαδόδημας Νικόλαος, Οικονομολόγος, ως Πρόε¬ 
δρος. 

Μέλη: 

- Μπέρτσος Νικόλαος, Οικονομολόγος, Πρόεδρος Δ.Σ. 
Διεθνικής ΑΕΔΑΚ. 

- Πάντελος Κων/νος, Οικονομολόγος. 

- Παναγιωτόπουλος Ευστάθιος, Ειδικός Επιστήμονας 
Πληροφορικής, Πρόεδρος Ε.Π. «ΚΛΕΙΣΘΕΝΗΣ». 

- Δεληγιάννης Φωκίων, εκπρόσωπος του ΣΕΒ. 

- Στεφάνου Νικόλαος, Οικονομολόγος. 

- Τσουγιόπουλος Γεώργιος, Αρχιτέκτων - Μηχανικός, 
Πολεοδόμος. 

- Παπαστεφανάκης Δημήτριος, Διευθυντής στο Κέντρο 
Ανανεώσιμων Πηγών Ενέργειας (ΚΑΠΕ) σε θέματα στρα¬ 
τηγικής ανάπτυξης και εσωτερικής λειτουργίας . 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Δόλγυρας Ηλίας, εκπρόσωπος της ΑΔΕΔΥ. 

II. Η θητεία του ανωτέρω Δ.Σ. της ΜΟΔ ορίζεται σε τρία 
(3) έτη από 1.4.2003. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Απριλίου 2003 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 
-♦- 

Αριθ. 2/15178/0025 (2) 

Καθορισμός ανωτάτου ορίου έκδοσης εγγυητικών επι¬ 
στολών από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΝΟΜΟΥ 
ΤΡΙΚΑΛΩΝ ΣΥΝ.ΠΕ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Νόμου 2441/96 (ΦΕΚ Α' 256/96) «Κύρωση της από 
8.8.96 Σύμβασης μεταξύ του Ελληνικού Δημοσίου και της 
Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚ Α'/128/88). 

3) Την 2/38554/0004/23.5.2000 (ΦΕΚ Β' 703/7.6.2000) 
απόφαση του Υφυπουργού Οικονομικών «Μεταβίβαση 
αρμοδιοτήτων και της εξουσίας να υπογράφουν με 
«Εντολή Υφυπουργού» στο Γενικό Γραμματέα Δημοσιο¬ 
νομικής Πολιτικής, στους Γενικούς Δ/ντές και στους 
Προϊσταμένους Διευθύνσεων και Τμημάτων του Γενικού 
Λογιστηρίου του Κράτους». 

4) Την απόφασή μας 2028691/4534/3.8.95 «Καθορι¬ 
σμός ανωτάτου ορίου έκδοσης εγγυητικών επιστολών 
από τις τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λπ.». 

5) Το από 7.3.2003 έγγραφο της ανωτέρω Τράπεζας με 
το οποίο ζητά την αναπροσαρμογή του ανωτάτου ορίου 
έκδοσης των εγγυητικών της επιστολών στο ποσό των 
8.000.000,00 ευρώ. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών επι¬ 
στολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΝΟΜΟΥ ΤΡΙ¬ 
ΚΑΛΩΝ ΣΥΝ.ΠΕ. στο ποσό των ευρώ οκτώ εκατομμυρίων 
(8.000.000,00 ευρώ), με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα Νο¬ 
μικά Πρόσωπα Δημοσίου Δικαίου για εκτέλεση έργων, 
προμήθειες κ.λπ. (απόφασή μας 2028691/4354/3.8.95). 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Απριλίου 2003 

Με εντολή Υφυπουργού 
Η Γενική Διευθύντρια 

Μ. ΠΑΠΑΔΟΝIΚΟΛΑΚΗ 


Αριθ. Οικ. 7200/442 (3) 

Συγκρότηση του Εθνικού Συμβουλίου Διαπίστευσης και 
του Διοικητικού Συμβουλίου της Ανώνυμης Εταιρείας 
Εθνικό Σύστημα Διαπίστευσης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όργανα». 

β. Του Π.Δ. 229/86 όπως τροποποιήθηκε και συμπλη¬ 
ρώθηκε από το Π.Δ. 396/88 και το Π.Δ. 169/95 (ΦΕΚ 
99/Α/95) «Σύσταση και Οργάνωση της Γ.Γ.Β.». 

γ. Του Π.Δ. 27/1.2.96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας Ενέργεια και Τε¬ 
χνολογίας και Εμπορίου στο Υπουργείο Ανάπτυξης». 

δ. Του άρθρου 7 παρ. 4 του Ν. 2244/94 (ΦΕΚ 168/Α/94) 
«Ρύθμιση θεμάτων ηλεκτροπαραγωγής από ανανεώσι¬ 
μες πηγές ενέργειας και από συμβατικά καύσιμα και άλ¬ 
λες διατάξεις», όπως αντικαταστάθηκε με το άρθρο 17 
παρ. 2του Ν. 2308/95 (ΦΕΚ 114/Α/95). 

ε. Του Ν. 2231/94 (ΦΕΚ 139/Α/31.8.94) «Σύσταση και 
Λειτουργία Ελληνικού Ινστιτούτου Μετρολογίας, Εθνικού 
Συμβουλίου Διαπίστευσης και άλλες διατάξεις», όπως αυ¬ 
τός τροποποιήθηκε με το Ν. 2642/98 (ΦΕΚ 216/Α/ 
17.9.1998), καθώς και του Ν. 3066/2002 (ΦΕΚ 252/Α/ 
18.10.2002). 

στ. Την απόφαση 485/31.10.2001 (ΦΕΚ 1484/Β/ 
31.10.2001) Απόφαση του Πρωθυπουργού και του 
Υπουργού Ανάπτυξης «ανάθεσης αρμοδιοτήτων στους 
Υφυπουργούς Ανάπτυξης Αλέξανδρο Καλαφάτη, Χρήστο 
Θεοδώρου καιΔημήτριο Γεωργακόπουλο». 

2. Το 21096/960/4.12.2002 έγγραφο της Υπηρεσίας με 
το οποίο ζητήθηκε από τους Φορείς που συμμετέχουν στο 
Εθνικό Συμβούλιο Διαπίστευσης να ορίσουν τον εκπρό¬ 
σωπό τους σε αυτό. 

3. Τις προτάσεις, του Υπουργείου Χωροταξίας, Περι¬ 
βάλλοντος και Δημοσίων Έργων, του Υπουργείου Γεωρ- 
γίας, του Υπουργείου Μεταφορών και Επικοινωνιών, του 
Υπουργείου Υγείας και Πρόνοιας, του Υπουργείου Εθνι¬ 
κής Άμυνας, του Τεχνικού Επιμελητηρίου της Ελλάδας, 
του Συνδέσμου Ελληνικών Βιομηχανιών, του Ελληνικού 
Οργανισμού Τυποποίησης, της Ελληνικής Ένωσης Εργα¬ 
στηρίων, της Ελληνικής Ένωσης Φορέων Πιστοποίησης 
και του Εθνικού Συμβουλίου Καταναλωτή, με τις οποίες οι 
ανωτέρω Φορείς ορίζουν τον εκπρόσωπό τους στο Εθνι¬ 
κό Συμβούλιο Διαπίστευσης. 

4. Την 2/85713/0022/13.12.1999 (ΦΕΚ2148/13.12.1999) 
κοινή απόφαση των Υπουργών Ανάπτυξης και Οικονομι¬ 
κών, περί καθορισμού της αποζημίωσης των μελών του 
Εθνικού Συμβουλίου Διαπίστευσης. 

5. Την από 7.12.1999 (ΦΕΚ 2247/30.12.1999) Απόφαση 
του Εθνικού Συμβουλίου Διαπίστευσης για τον καθορι¬ 
σμό των οικονομικών υποχρεώσεων των διαπιστευομέ- 
νων φορέων και το γεγονός ότι η αποζημίωση των μελών 
του Εθνικού Συμβουλίου Διαπίστευσης θα καλύπτεται 
από τους διαπιστευόμενους φορείς, για τις υπηρεσίες 
διαπίστευσης που θα παρέχονται σε αυτούς και συνεπώς 
με την παρούσα απόφαση δεν προκαλείται πρόσθετη δα¬ 
πάνη για τον κρατικό προϋπολογισμό, αποφασίζουμε: 

1. Συγκροτούμε το Εθνικό Συμβούλιο Διαπίστευσης 
αποτελούμενο από τα παρακάτω μέλη: 

α) Καγκαράκη Κων/νο, ως Πρόεδρο του Συμβουλίου, 

β) Σταματάκη Διονυσία, εκπρόσωπο του Υπουργείου 
Ανάπτυξης, 

γ) Μαρούδα Ελένη, εκπρόσωπο του Υπουργείου Χωρο¬ 
ταξίας, Περιβάλλοντος και Δημοσίων Έργων 
δ) Μεθενίτου Γεωργία, εκπρόσωπο του Υπουργείου Γε¬ 
ωργίας, 

ε) Στρατηγουλάκο Δημήτριο, εκπρόσωπο του Υπουρ¬ 
γείου Μεταφορών & Επικοινωνιών 
στ) Παπαδέα Ελευθέριο, εκπρόσωπο του Υπουργείου 
Υγείας και Πρόνοιας, 

ζ) Μουτάφη Χαράλαμπο, εκπρόσωπο του Υπουργείου 
Εθνικής Άμυνας, 

η) Μάτσα Ιωάννη, εκπρόσωπο του Τεχνικού Επιμελητη¬ 
ρίου της Ελλάδας με αναπληρωτή τον Σπάρτινο Κων/νο, 
θ) Συμεωνίδη Κων/νο, εκπρόσωπο του Συνδέσμου Ελ¬ 
ληνικών Βιομηχανιών, 

ι) Βάγια Ελένη, εκπρόσωπο του Ελληνικού Οργανισμού 
Τυποποίησης (ΕΛΟΤ Α.Ε.), 

ια) Μπελεσιώτη Βασίλη, εκπρόσωπο της Ελληνικής 
Ένωσης Εργαστηρίων, 

ιβ) Αναστασόπουλο Γεώργιο, εκπρόσωπο της Ελληνι¬ 
κής Ένωσης Φορέων Πιστοποίησης - Ελέγχου, 
ιγ) Πάνου Θεόδωρο, εκπρόσωπο του Εθνικού Συμβου¬ 
λίου Καταναλωτή. 

2. Ορίζουμε το Διοικητικό Συμβούλιο της ΑΕ Εθνικό Σύ¬ 
στημα Διαπίστευσης αποτελούμενο από τα παρακάτω μέλη: 

α) Καγκαράκη Κων/νο, ως Πρόεδρο του Συμβουλίου, 
β) Σταματάκη Διονυσία, εκπρόσωπο του Υπουργείου 
Ανάπτυξης, 

γ) Συμεωνίδη Κων/νο, εκπρόσωπο του Συνδέσμου Ελ¬ 
ληνικών Βιομηχανιών, 

δ) Αναστασόπουλο Γεώργιο, εκπρόσωπο της Ελληνι¬ 
κής Ένωσης Φορέων Πιστοποίησης -Ελέγχου. 

3. Η θητεία των μελών του Εθνικού Συμβουλίου Διαπί¬ 
στευσης καιτων μελώντου Δ.Σ. ορίζεταιτριετής, σύμφωνα 
με την παράγραφο Ια του άρθρου 13 και την παράγραφο 
2γ) του άρθρου ΙθτουΝ. 3066/03 (ΦΕΚ252/Β/18.10.2002). 

4. Στα μέλη του Εθνικού Συμβουλίου Διαπίστευσης, 
σύμφωνα με το άρθρο 13 του Ν. 2231/94 (ΦΕΚ 139/Α/ 
31.8.94) όπως αυτός τροποποιήθηκε με το Ν. 2642/98 
(ΦΕΚ 216/Α/17.09.98) και στα μέλη του Διοικητικού Συμ¬ 
βουλίου, σύμφωνα με την παράγραφο 2δ) του άρθρου 16 
του Ν. 3066/2002 καταβάλλεται αποζημίωση που υπολο¬ 
γίζεται σύμφωνα με την 2/85713/0022/13.12.1999 (ΦΕΚ 
2148/13.12.1999) κοινή απόφαση των Υπουργών Ανάπτυ¬ 
ξης και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2003 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 14227 (4) 

Καθορισμός αποδοχών αποκλειστικών αδελφών νοσο¬ 
κόμων όλης της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» όπως τροποποιήθηκε με 
τις παρ. 4 και 8 του άρθρου 7 του Ν. 1941/91 και του άρ¬ 


θρου 29 Α του ίδιου Νόμου που προστέθηκε με το άρθρο 
27 του Ν. 2081/92 (154/Α') και αντικαταστάθηκε με το άρ¬ 
θρο 1 παρ. 2 ατού Ν. 2469/97 (38/Α') και του άρθρου 5του 
Π.Δ. 368/89 (163/Α'). 

2. Τις διατάξεις του Α.Ν. 435/1968 (ΦΕΚ 124/Α/4.6.1968). 

3. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

4. Την από 15.4.2002 Εθνική Γενική Συλλογική Σύμβαση 
Εργασίας ετών 2002 και 2003 (Πράξη κατάθεσης Υπουρ¬ 
γείου Εργασίας 19/29.4.2002). 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίαση του στις 6.3.2003. 

6. Το Π.Δ. 81/2002 (ΦΕΚ 57/Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Στις διατάξεις της παρούσας απόφασης υπάγονται οι 
Αποκλειστικές Αδελφές Νοσοκόμες, που απασχολούνται 
στα πάσης φύσεως Νοσηλευτικά Ιδρύματα και κλινικές 
όλης της χώρας. 

2. Το κατώτατο ημερομίσθιο αυτών όπως τούτο ισχύει 
την 31.12.2002, αυξάνεται κατά 0,3% + 3,9% από 
1.1.2003 και διαμορφώνεται ως ακολούθως: 

Οικογενειακή κατάσταση Από 1.1.2003 

ΑΓΑΜΩΝ 23,29 ΕΥΡΩ 

ΕΓΓΑΜΩΝ 25,62 ΕΥΡΩ 

3. Τα ανωτέρω ημερομίσθια οφείλονται στο ακέραιο για 
απασχόληση έξι (6) ωρών και σαράντα (40) πρώτων λε¬ 
πτών της ώρας ημερησίως. 

4. Ως νυκτερινή εργασία λογίζεται η απασχόληση εκεί¬ 
νη που εμπίπτει στη χρονική περίοδο μεταξύ της 10ης νυ¬ 
κτερινής ώρας (22.00) και της 6ης πρωινής (06.00) της 
επόμενης ημέρας και οι αποδοχές τους καταβάλλονται με 
προσαύξηση 25%. 

5. Η εργασία που πραγματοποιείται κατά τις Κυριακές 
και νόμο εξαιρέσιμες εορτές του έτους αμείβεται με προ¬ 
σαύξηση 75%. Ο χρόνος των ημερών που περιλαμβάνο¬ 
νται σ’ αυτές αρχίζει από της 00.00 ώρας και λήγει την 
24.00 ώρα της ίδιας ημέρας. 

6. Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2003 

ο ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 14228 (5) 

Καθορισμός αποδοχών και όρων εργασίας των Ραδιοτη- 
λεφωνητών, εκφωνητών και χειριστών των Σταθμών 
Βάσεως Ραδιοταξί Ελλάδας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ- 

νηση και Κυβερνητικά Όργανα» όπως τροποποιήθηκε με 
τιςπαρ. 4 και 8 του άρθρου 7 του Ν. 1943/91 και του άρ¬ 
θρου 29 Ατού ιδίου Νόμου που προοτέθηκε με το άρθρο 
27 του Ν. 2081/92 (154/Α') και αντικαταστάθηκε με το άρ¬ 
θρο 1 παρ. 2 ατού Ν. 2469/97 (38/Α') και του άρθρου 5του 
Π.Δ. 368/89 (163/Α'). 

2. Τις διατάξεις του Α.Ν. 435/1968 (ΦΕΚ 124/Α/4.6.68). 

3. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

4. Την από 15.4.2002 Εθνική Γενική Συλλογική Σύμβαση 


Εργασίας ετών 2002 και 2003 (Πράξη κατάθεσης Υπουρ¬ 
γείου Εργασίας 19/29.4.2002). 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίαση του στις 6.3.2003. 

6. Το Π.Δ. αριθ. 81/2002 (ΦΕΚ 57/Α/21.3.2002) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών», απο¬ 
φασίζουμε: 

1. Καθορίζουμε τις αποδοχές σε ΕΥΡΩ των Ραδιοτηλε- 
φωνητών, Εκφωνητών και Χειριστών των απασχολουμέ- 
νων με σχέση εξηρτημένης εργασίας στους Σταθμούς 
Βάσεωςτων Ραδιοταξί Ελλάδος ως ακολούθως: 


ΧΡΟΝΙΑ 

ΒΑΣΙΚΟΙ ΜΙΣΘΟΙ 

ΥΠΗΡΕΣΙΑΣ 

Από 1-1-2003 

0-2 

485,13 

2-4 

503,21 

4-6 

519,30 

6-8 

550,14 

8-10 

591,36 

10-12 

603,30 

12-14 

615,26 

14-16 

627,56 

16-18 

640,11 

18-20 

652,92 

20-21 

659,45 

21 -22 

666,05 

22-23 

672,71 

23-24 

679,44 

24-25 

686,22 

25-26 

693,10 

26- 27 

700,02 

27-28 

707,02 

28-29 

714,09 

29-30 

721,23 

30-31 

728,44 

31 -32 

735,72 

32-33 

743,09 

33-34 

750,51 

34-35 

758,01 

2. Στους ανωτέρω βασικούς μισθούς χορηγούνται τα 
παρακάτω επιδόματα: 

α) Γάμου εκ ποσοστού 10% ανεξαρτήτως φύλου σε 
όλους τους εγγάμους. Το επίδομα αυτό χορηγείται και 
στους αγάμους γονείς καθώς και στους ευρισκόμενους 
σε κατάσταση χηρείας ή διαζεύξεως. 

β) Ειδικών συνθηκών εκ ποσοστού 15%. 

3. Οι ώρες εργασίας την εβδομάδα ορίζονται σε 37 χω¬ 
ρίς αντίστοιχη μείωση αποδοχών. 

4. Χορηγείται άδεια γάμου έξι (6) εργασίμων ημερών 
στους εργαζόμενους που συνάπτουν γάμο, μη συμψηφι- 
ζόμενη με αυτή του Α.Ν. 539/45. 

5. Οιπαραπάνω βασικοί μισθοί μετάτωνχορηγουμένων 
επιδομάτων καθώς και λοιποί όροι εργασίας δεν μπορούν 
να υπολείπονται των κατωτάτων μηνιαίων αποδοχών και 
των λοιπών όρων εργασίας της Εθνικής Γενικής Συλλογι¬ 
κής Σύμβασης Εργασίας (άρθρα 3 και 8του Ν. 1876/90). 

6. Υπηρεσία και προϋπηρεσία : Αναγνωρίζεται κάθε 
υπηρεσία ή προϋπηρεσία που διανύθηκε στην ειδικότητα 
που κατέχει ο εργαζόμενος καθώς και κάθε συναφής και 
ομότιμη προς αυτή σ’ οποιονδήποτε εργοδότη, αρκεί τού¬ 
το να βεβαιώνεται με βεβαίωση προϋπηρεσίας ή και από 
τα βιβλιάρια ενσήμων του ΙΚΑ κ.λ.π. εφόσον τούτο είναι 
ευκρινές. 

7. Γονική άδεια: Ισχύουν οι διατάξεις του Ν. 1483/84 σε 
συνδυασμό με τις διατάξεις της Ε. Γ. Σ. Σ. Ε. και κάθε νέα 
διάταξης ευνοϊκότερης της προηγούμενης. 

8. Λοιπά θέματα θα αντιμετωπίζονται από την Εθνική Γ ε¬ 
νική Συλλογική Σύμβαση Εργασίας καθώς από τις διατά¬ 
ξεις της εργατικής νομοθεσίας. 

9. Τυχόν καταβαλλόμενες αποδοχές ανώτερες από αυ¬ 
τές που προσδιορίζονται με την απόφαση αυτή, δεν μειώ¬ 
νονται. 

10. Κάθε προηγούμενη απόφασή μας καταργείται. 

11. Η ισχύς της απόφασης αυτής αρχίζει από 1.1.2003. 

12. Από τις διατάξεις της απόφασης αυτής δεν προκα- 
λείται δαπάνη σε Βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2003 

ο ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 14229 (6) 

Καθορισμός των όρων αμοιβής και εργασίας των δενδρο¬ 
ανθοκηπουρών που απασχολούνται στα πόσης (ρύσε¬ 
ως Νομικά Πρόσωπα Ιδιωτικού Δικαίου (Ιδρύματα, Ορ¬ 
γανισμούς, Σωματεία, Συλλόγους, Ενώσεις, κ.λ.π.) μη 
κερδοσκοπικού χαρακτήρα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» όπως τροποποιήθηκε με 
τις παρ. 4 και 8 του άρθρου7τουΝ. 1943/91 και του άρ¬ 
θρου 29 Ατού ιδίου νόμου που προστέθηκε με το άρθρο 
27 του Ν. 2081/92 (154/Α') και αντικαταστάθηκε με το άρ¬ 


θρο 1 παρ. 2 ατού Ν. 2469/97 (38/Α') και του άρθρου 5του 
Π.Δ. 368/89 (163/Α'). 

2. Τις διατάξεις του Α.Ν. 435/1968 (ΦΕΚ 124/Α/ 
4.6.1968). 

3. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

4. Την από 15.4.2002 Εθνική Γενική Συλλογική Σύμβαση 
Εργασίας ετών 2002 και 2003 (Πράξη κατάθεσης Υπουρ¬ 
γείου Εργασίας 19/29.4.2002). 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίαση του στις 6.3.2003. 

6. Το Π.Δ. 81/2002 (ΦΕΚ 57/Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

7. Την αίτηση από 16.12.2002 της Δενδροανθοκηπουρι¬ 
κής Ένωσης Ελλάδος, αποφασίζουμε: 

Άρθρο 1° 

α) Στις διατάξεις της παρούσας απόφασης υπάγονται οι 
δενδροανθοκηπουροί που απασχολούνται στα πάσης 
φύσεως Νομικά Πρόσωπα Ιδιωτικού Δικαίου (Ιδρύματα, 
Οργανισμούς, Σωματεία, Συλλόγους Ενώσεις, κ.λ.π.) μη 
κερδοσκοπικού χαρακτήρα. 

β) Κατηγορίες ειδικοτήτων και προσδιορισμός αυτών: 

Οι Δενδροανθοκηπουροί διακρίνονται σε βοηθούς - μα- 
θητευόμενους, τεχνίτες, αρχιτεχνίτες και εργοδηγούς. 

1. Σαν βοηθοί - μαθητευόμενοι χαρακτηρίζονται οι νεο- 
προσλαμβανόμενοι αδιακρίτως ηλικίας που εκτελούν 
βοηθητικές εργασίες σχετικές με το επάγγελμα δενδρο¬ 
ανθοκηπουρού δίπλα στοντεχνίτη και υπό τις οδηγίες αυ¬ 
τού. 

2. Τεχνίτες δενδροανθοκηπουροί θεωρούνται: α) οι ερ¬ 
γαζόμενοι που συμπλήρωσαν 3ετή υπηρεσία ή προϋπη¬ 
ρεσία στην ειδικότητα του βοηθού δενδροανθοκηπουρού 
ως ανωτέρω και β) οι έχοντες πτυχίο Γεωργικής Σχολής 
και οι οποίοι εντάσσονται μισθολογικά στο κλιμάκιο 3-6 
χρόνια υπηρεσίας, γιατίηδιάρκειατηςφοίτησηςτων ανα¬ 
γνωρίζεται ως προϋπηρεσία 3 ετών. 

3. Αρχιτεχνίτες δενδροανθοκηπουροί χαρακτηρίζονται 
οι εργαζόμενοι που έχουν συμπληρώσει 3ετή πραγματική 
υπηρεσίαή προϋπηρεσία ως τεχνίτες δενδροανθοκηπου¬ 
ροί. 

4. Εργοδηγοί χαρακτηρίζονται οι δενδροανθοκηπουροί 
γενικά που έχουν συμπληρώσει θετή πραγματική υπηρε¬ 
σία ή προϋπηρεσία στο επάγγελμα αυτό εφόσον κατέ¬ 
χουν πτυχίο Γ εωργικής Σχολής και 12ετή υπηρεσία ή προ¬ 
ϋπηρεσία χωρίς πτυχίο Γ εωργικής Σχολής. 

Άρθρο 2° 

Αποδοχές των εις το άρθρο 1 περιλαμβανομένων 
δενδροανθοκηπουρών 

α) Βασικά ημερομίσθια: Σε όλους τους εργαζόμενους 
της παρούσας Κ.Υ.Α. το βασικό ημερομίσθιο ορίζεται από 
1.1.2003 σε 23,29 ΕΥΡΩ. 

β) Επιδόματα: 

1. Χορηγούνται εννέα (9) τριετίες επί των βασικών ημε¬ 
ρομισθίων εκ των οποίων οι τρεις (3) πρώτες τριετίες σε 
ποσοστό 10% εκάστη και οι επόμενες έξι (6) τριετίες σε 
ποσοστό 5% εκάστη. 

2. Επίδομα ειδικότητας: Οι δενδροανθοκηπουροί όταν 

σύμφωνα με τις παραπάνω προϋποθέσεις του άρθρου 1 
χαρακτηρίζονται αρχιτεχνίτες δικαιούνται επίδομα ειδι¬ 
κότητας εκ ποσοστού 4% και όταν χαρακτηρίζονται εργο¬ 
δηγοί δικαιούνται επίδομα ειδικότητας εκ ποσοστού 8%. 
Τα ποσοστιαία αυτά επιδόματα υπολογίζονται επί των βα¬ 
σικών ημερομισθίων. 

3. Επίδομα γάμου εκ ποσοστού 10% επί των βασικών 
ημερομισθίων, όπως αυτά διαμορφώνονται με τις προ¬ 
σαυξήσεις λόγω χορηγήσεως τριετιών (παρ. 1β). Το επί¬ 
δομα αυτό καταβάλλεται σύμφωνα με τις διατάξεις του 
άρθρου 20 του Ν. 1849/89. 

4. Επίδομα ανθυγιεινής εργασίας εκ ποσοστού 30% 
υπολογιζόμενο επί του ποσού των 10,42 ΕΥΡΩ. 

5. Επίδομα ειδικών συνθηκών εργασίας εκ ποσοστού 
15% υπολογιζόμενο επί του ποσού των 10,42 ΕΥΡΩ. 

Άρθρο 3° 

Παροχές σε είδος κ.λπ. 

Στους εργαζόμενους της παρούσας Κ.Υ.Α. χορηγού¬ 
νται τα εξής: 

1. Ένα (1) σακάκι (τζάκετ) ανά διετία. 

2. Δύο (2) στολές εργασίας ετησίως έκτων οποίων την 
χειμερινή έως την 10η Οκτωβρίου και την θερινή έως την 
10η Μαίου εκάστου έτους. 

3. Δύο (2) ζεύγη υποδημάτων, ένα (1) χειμερινό και ένα 
(1) θερινό ετησίως. 

4. Δύο (2) ζεύγη γαντιών ετησίως. 

5. Ένα (1) πηλίκιο χειμερινό και ένα (1) θερινό ετησίως. 

6. Ένα (1) κιλό σαπούνι μηνιαίως. 

7. Δύο (2) προσόψια ετησίως μεγάλου μεγέθους και 

8. Ένα (1) λίτρο γάλακτος για κάθε ημέρα εργασίας ή το 
αντίτιμο αυτού σε χρήμα. 

Από τα χορηγούμενα αυτά είδη μόνο η στολή εργασίας 
περιέχεται στην κυριότητα του εργοδότη κατά την ημε¬ 
ρομηνία λύσεως της σύμβασης εργασίας των μισθωτών. 

Σε περίπτωση αδυναμίας χορήγησης των ανωτέρω ει¬ 
δών έως 10 Οκτωβρίου για τη χειμερινή περίοδο και έως 
10 Μαίου για τη θερινή περίοδο ο εργοδότης καταβάλλει 
ολόκληρη την αξία τους σε χρήμα εκτός του γάλακτος 
που χορηγείται ημερησίως. 

Εάν ο εργοδότης παρέχει στους δενδροανθοκηπου¬ 
ρούς κατοικία, φωτισμό, τροφή ή όλα αυτά δικαιούται να 
προβαίνει σε ανάλογες κρατήσεις των ημερομισθίων που 
δεν δύνανται να είναι ανώτερα του 5% για κατοικία, 2% για 
φωτισμό, 1,3% για τροφή. 

Άρθρο 4ο 

Θεσμικά θέματα - Λοιποί όροι εργασίας 

α) Υπηρεσία και προϋπηρεσία: Ωςτέτοια αναγνωρίζεται 
η πραγματοποιηθείσα σε μία από τις εις το άρθρο 1 περι- 
γραφόμενες ειδικότητες σ’ οποιονδήποτε εργοδότη. 

Αποδεικνύεται δε με βεβαίωση προϋπηρεσίας ή από τα 
βιβλιάρια ενσήμων του ΙΚΑ εφόσον τούτο είναι ευκρινές. 

β) Χρονικά όρια: 

1. Καθιερώνεται η 1η Φεβρουάριου κάθε έτους ημέρα 
μνήμης του Αγίου Τρύφωνα προστάτη των δενδροανθο¬ 
κηπουρών, ως ημέρα αργίας για τους εργαζόμενους της 
παρούσας Κ.Υ.Α. 

2. Για την αμοιβή της εργασίας καθ’ υπερωριακή απα¬ 
σχόληση, για απασχόληση κατά την νύκτα (22.00 - 06.00), 
τις Κυριακές και με νόμο αργίες, ισχύουν οι πάγιες διατά¬ 
ξεις του εργατικού δικαίου. 


3. Άδεια γάμου, γονική άδεια κ.λπ.: Ισχύουν οι διατάξεις 
του Ν. 1483/84 σε συνδυασμό με τις διατάξειςτης Ε. Γ. Σ. 
Σ. Ε. και κάθε νέας διάταξης ευνοϊκότερης της προηγού¬ 
μενης. 

4. Λοιπά θέματα θα αντιμετωπίζονται από την εθνική Γ ε¬ 
νική Συλλογική Σύμβαση Εργασίας καθώς και από τις δια¬ 
τάξεις της εργατικής νομοθεσίας. 

Άρθρο 5° 

Ευνοϊκότεροι όροι που έχουν συμφωνηθεί έναντι της 
παρούσας εξακολουθούν να ισχύουν. Οι ανωτέρω απο¬ 
δοχές δεν μπορεί να υπολείπονται αυτών που προβλέπο- 
νται από την εκάστοτε Ε.Γ.Σ.Σ.Ε. 

Κάθε προηγούμενη απόφαση από την ισχύ της παρού¬ 
σας καταργείται. 

Άρθρο 6° 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Άρθρο 7° 

Η ισχύς της απόφασης αυτής αρχίζει από 1.1.2003. 

Άρθρο 8° 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2003 

ο ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 
-Φ- 

Αριθ. 14230 (7) 

Καθορισμός των όρων αμοιβής και εργασίας των Πτυχι- 
ούχων Τεχνικών Τριτοβάθμιας Εκπαίδευσης και των 
μη Πτυχιούχων Τεχνικών Μηχανημάτων Ιατρικής Τε¬ 
χνολογίας στα Ν.Π.Ι.Δ. μη κερδοσκοπικού χαρακτήρα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» όπως τροποποιήθηκε με 
τις παρ. 4 και 8 του άρθρου 7 του Ν. 1943/91 και του άρ¬ 
θρου 29 Ατού ιδίου νόμου που προστέθηκε με το άρθρο 
27 του Ν. 2081/92 (154/Α') και αντικαταστάθηκε με το άρ¬ 
θρο 1 παρ. 2 ατού Ν. 2469/97 (38/Α') και του άρθρου 5του 
Π.Δ. 368/89 (163/Α'). 

2. Τις διατάξεις του Α.Ν. 435/1968 (ΦΕΚ 124/Α/ 
4.6.1968). 

3. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

4. Την από 15.4.2002 Εθνική Γ ενική Συλλογική Σύμβαση 
Εργασίας ετών 2002 και 2003 (Πράξη κατάθεσης Υπουρ¬ 
γείου Εργασίας 19/29.4.2002). 

5. Την από 4.1.2002 αίτηση του Πανελληνίου Συλλόγου 
ΠτυχιούχωνΤεχνικώνΤριτοβάθμιας Εκπαίδευσης και των 

μη Πτυχίούχων Τεχνικών και των Προωθητών Πωλήσεων 
Μηχανημάτων Ιατρικής Τεχνολογίας. 

6. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 6.3.2003. 

7. Το Π.Δ. 81/2002 (ΦΕΚ 57/Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών», αποφασίζουμε: 

Άρθρο 1° 

Στις διατάξεις της απόφασης αυτής υπάγονται οι Πτυ- 
χιούχοι Τεχνικοί Τριτοβάθμιας Εκπαίδευσης και οι μη 
Πτυχιούχοι Τεχνικοί Μηχανημάτων Ιατρικής τεχνολογίας 
που απασχολούνται στα Νοσηλευτικά Ιδρύματα και τα 
πάσης φύσεως Ν.Π.Ι.Δ. όλης της χώρας μη κερδοσκοπι¬ 
κού χαρακτήρα. 

Ανάλογα με το επίπεδο σπουδών και το είδος της εργα¬ 
σίας που προσφέρουν, κατατάσσονται σε δύο κατηγο¬ 
ρίες ειδικοτήτων. 

Α' Κατηγορία: Περιλαμβάνει τους πτυχιούχους Ηλε¬ 
κτρονικών Τριτοβάθμιας Εκπαίδευσης που απασχολού¬ 
νται με την Ιατρική Τεχνολογία. 

Β' Κατηγορία: Περιλαμβάνει τους μη πτυχιούχους Τρι¬ 
τοβάθμιας Εκπαίδευσης Τεχνικούς Ιατρικών μηχανημά¬ 
των Ιατρικής Τεχνολογίας. 

Άρθρο 2° 

α) Βασικοί μισθοί: Από 1.1.2003 = 566,95 ΕΥΡΩ. 

β) Επιδόματα: Χορηγούνταιτα εξής επιδόματα τα οποία 
υπολογίζονται επί των βασικών μισθών. 

βα) Επίδομα τριετιών 10% για κάθε τριετία από τις έξι (6) 
πρώτες τριετίες και 5% για κάθε τριετία από τις επόμενες 
τρεις (3) τριετίες. 

ββ) Επίδομα πολυετούς υπηρεσίας: 10% για τη συ¬ 
μπλήρωση 9 ετών υπηρεσίας, συν 5% για τη συμπλήρωση 
15 ετών υπηρεσίας και 5% για τη συμπλήρωση 21 ετών 
υπηρεσίας. 

βγ) Επίδομα οικογενειακών βαρών σε όλους τους εργα¬ 
ζόμενους ως εξής: 

1. Επίδομα συζύγου 10% σύμφωνα με την ισχύουσα νο¬ 
μοθεσία (παρ. 2, άρθρο 20 του Ν. 1849/89). 

2. Επίδομα παιδιών σε ποσοστό 5% για το καθένα και μέ¬ 
χρι τρία (3) παιδιά. 

Το επίδομα αυτό χορηγείται μέχρι συμπληρώσεως του 
18ου έτους της ηλικίας τους και εφόσον σπουδάζουν πα- 
ρατείνεται μέχρι συμπληρώσεως του 24ου έτους της ηλι¬ 
κίας τους. Προκειμένου για παιδιά που χαρακτηρίζονται 
από αρμόδια Υγειονομική Επιτροπή ως ανίκανα για κάθε 
εργασία το επίδομα αυτό διατηρείται για όσο χρονικό διά¬ 
στημα διαρκεί η ανικανότητα αυτή. 

βδ) Επίδομα σπουδών Στους πτυχιούχους Τεχνολογι¬ 
κών Εκπαιδευτικών Ιδρυμάτων (ΤΕΙ) Τμήματος Τεχνολο¬ 
γίας Ιατρικών Οργάνων ή αντιστοίχων ισοτίμων Σχολών 
εσωτερικού ή εξωτερικού επίδομα πτυχίου Σχολής σε πο¬ 
σοστό 15% 

βε) Επίδομα επικίνδυνης ερνασίαζ σε ποσοστό 30% επί 
του ποσού των 306,50 ΕΥΡΩ στους εμφανιστές - χειρι¬ 
στές φυσικούς και τεχνικούς Ακτινολογικών εργαστηρίων 
που εργάζονται υπό την επίδραση ιονιζουσών ακτινοβο¬ 
λιών, ως τούτο ορίζεται και από τις αποφάσεις αριθ. 
7930/58 (ΦΕΚ 205/Β/58) και διορθωτικής αυτής 11457/58 


(ΦΕΚ 263/Β/58) των Υπουργών Κοιν. Πρόνοιας, Εργα¬ 
σίας, Εσωτερικών και Οικονομικών. 

Το επίδομα αυτό επεκτείνεται και στους εργαζόμενους 
τεχνικούς που απασχολούνται με τις εργασίες συντήρη¬ 
σης και επισκευής ιατρικών οργάνων (μηχανήματα - συ¬ 
σκευές) που απαντώνται στα χειρουργεία, μονάδες και 
εργαστήρια (π.χ. μικροβιολογικό, βιοχημικό, ανοσολογι- 
κό, ισοτόπων, ακτινοθεραπευτικό, τεχνητού νεφρού 
κ.λ.π.), λόγω της επικίνδυνης και ανθυγιεινής εργασίας 
καθόσον έρχονται σε άμεση επαφή με κατάλοιπα ασθε¬ 
νών που φέρουν βαρέα μεταδοτικά νοσήματα (ηπατίτι- 
δες, 3ίό5, κ.λ.π.). 

βστ) Επίδομα υψηλής τάσης για τους τεχνικούς εκ πο¬ 
σοστού 12% επί του ποσού των 306,50 ΕΥΡΩ. 

βζ) Επίδομα υπευθυνότητας εκ ποσοστού 10% επί του 
ποσού των 306,50 ΕΥΡΩ σε όσους έκτων ανωτέρω έχουν 
χαρακτηρισθεί υπεύθυνοι από τον εργοδότη τους. 

Άρθρο 3° 

α) Υπηρεσία και προϋπηρεσία: Προσμετράται κάθε 
υπηρεσία και προϋπηρεσία σε οποιονδήποτε εργοδότη, 
φυσικό ή νομικό πρόσωπο δημοσίου ή ιδιωτικού δικαίου 
που διανύθηκε με την αυτή ειδικότητα σε μηχανήματα ια¬ 
τρικής τεχνολογίας. 

Η προϋπηρεσία αποδεικνύεται με πιστοποιητικά των ερ¬ 
γοδοτών που εργάσθηκαν ή με τα ασφαλιστικά βιβλιάρια 
εφόσον τούτο είναι ευκρινές. 

β) Χρονικά όρια: 

1) Πενθήμερο και ώρες εργασίας: Ισχύει σύστημα 5νθή- 
μερης εβδομαδιαίας απασχόλησης με 40 ώρες εργασίας. 

2) Για την αμοιβή της εργασίας καθ’ υπερωριακή απα¬ 
σχόληση, για απασχόληση κατά τη νύκτα (22.00 - 06.00) 
και για απασχόληση κατά τις Κυριακές και με νόμο καθιε- 
ρωθείσες ημέρες αργίας, ισχύουν οι πάγιες ρυθμίσεις 
των διατάξεων του εργατικού δικαίου. 

3) Γονική άδεια κ.λ.π.: Ισχύουν οι διατάξεις του Ν. 
1483/84 (ΦΕΚ 153/Α/8.10.1994) σε συνδυασμό με τις δια¬ 
τάξεις της Εθνικής Γενικής Συλλογικής Σύμβασης Εργα¬ 
σίας και κάθε νέας διάταξης ευνοϊκότερης της προηγού¬ 
μενης. 

4) Λοιπά θέματα θα αντιμετωπίζονται απάτην Εθνική Γ ε¬ 
νική Συλλογική Σύμβαση Εργασίας καθώς και από τις δια¬ 
τάξεις της εργατικής νομοθεσίας. 

Άρθρο 4° 

Τυχόν ευνοϊκότερες ρυθμίσεις από την απόφαση αυτή 
για τους εργαζόμενους που προβλέπονται από νόμο, δια¬ 
τάγματα, υπουργικές αποφάσεις, Σ.Σ.Ε., Δ.Α., εσωτερι¬ 
κούς κανονισμούς, έθιμα ή από ατομικές συμβάσεις ερ¬ 
γασίας δεν θίγονται από τις διατάξεις της απόφασης αυ¬ 
τής. 

Άρθρο 5° 

Κάθε προηγούμενη ρύθμιση που αφορά τις παραπάνω 
κατηγορίες εργαζομένων του κλάδου καταργείται. 

Άρθρο 6° 

Η ισχύς της παρούσας αρχίζει από 1.1.2003. 

Άρθρο 7° 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Άρθρο 8° 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2003 

ο ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 14231 (8) 

Καθορισμός αποδοχών προσωπικού Ιπποφορβείων όλης 
της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» όπως τροποποιήθηκε με 
τιςπαρ. 4 και 8 του άρθρου 7 του Ν. 1943/91 και του άρ¬ 
θρου 29 Α του ιδίου νόμου που προστέθηκε με το άρθρο 
27 του Ν. 2081/92 (154/Α') και αντικαταστάθηκε με το άρ¬ 
θρο 1 παρ. 2 ατού Ν. 2469/97 (38/Α') και του άρθρου 5του 
Π.Δ. 368/89 (163/Α'). 

2. Τις διατάξεις του Α.Ν. 435/1968 (ΦΕΚ 124/Α/ 
4.6.1968). 

3. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

4. Την από 15.4.2002 Εθνική Γενική Συλλογική Σύμβαση 
Εργασίας ετών 2002 και 2003 (Πράξη κατάθεσης Υπουρ¬ 
γείου Εργασίας 19/29.4.2002). 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 6.3.2003. 

6. Το Π .Δ. αριθ. 81/2002 (ΦΕΚ 57/Α/21.3.2002) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών», απο¬ 
φασίζουμε: 

1. Το κατώτατο όριο ημερομισθίου των σταυλιτών, ερ¬ 
γατών και λοιπών απασχολουμένων στα Ιπποφορβεία 
όληςτηςχώρας καθορίζεται από 1.1.2003 σε 23,49 ΕΥΡΩ. 


2. Τα εν λόγω ημερομίσθια προσαυξάνονται με τα πα¬ 
ρακάτω επιδόματα: 

α) Γάμου εκ ποσοστού 10% ανεξαρτήτως φύλου σε 
όλους τους εγγάμους. Το επίδομα αυτό χορηγείται και 
στους αγάμους γονείς καθώς και στους ευρισκόμενους 
σε κατάσταση χηρείας ή διαζεύξεως. 

β) Τριετούς υπηρεσίας εκ ποσοστού 5% για κάθε τριε¬ 
τία υπηρεσίας ή προϋπηρεσίας σε οποιοδήποτε εργοδό¬ 
τη και με οποιαδήποτε ειδικότητα και μέχρι συμπληρώσε- 
ως πέντε (5) τριετιών. 

γ) Ανθυγιεινής και επικίνδυνης εργασίας εκ ποσοστού 
20 %. 

3. Σε όλους τους μισθωτούς που αφορά η παρούσα, χο¬ 
ρηγούνται ετησίως ένα ζεύγος υποδημάτων (μπότες εξ 
ελαστικού) καταλλήλων για την εργασία τους και ένα 
αδιάβροχο που ανήκουν στη κυριότητα του εργοδότη. 

4. Χρονικά όρια: 

α) Για την αμοιβή της εργασίας καθ’ υπερωριακή απα¬ 
σχόληση, για απασχόληση κατά την νύκτα (22.00-06.00), 
τις Κυριακές και με νόμο αργίες, ισχύουν οι πάγιες διατά¬ 
ξεις του εργατικού δικαίου. 

β) Άδεια γάμου, γονική άδεια κ.λ.π. ισχύουν οι διατάξεις 
του Ν. 1483/84 σε συνδυασμό με τις διατάξεις της 
Ε.Γ.Σ.Σ.Ε. και κάθε νέας διάταξης ευνοϊκότερης της 
προηγούμενης. 

γ) Λοιπά θέματα θα αντιμετωπίζονται από την Εθνική Γ ε¬ 
νική Συλλογική Σύμβαση Εργασίας καθώς και από τις δια¬ 
τάξεις της εργατικής νομοθεσίας. 

5. Ευνοϊκότεροι όροι που έχουν συμφωνηθεί έναντι της 
παρούσας εξακολουθούν να ισχύουν. Οι ανωτέρω απο¬ 
δοχές δεν μπορεί να υπολείπονται αυτών που προβλέπο- 
νται από την εκάστοτε Ε.Γ.Σ.Σ.Ε. 

6. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

7. Η ισχύς της απόφασης αυτής αρχίζει από 1.1.2003. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 11 Απριλίου 2003 

ο ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




